1.4.2014 Den Europæiske Unions Tidende L 98/1 II (Ikke-lovgivningsmæssige retsakter) INTERNATIONALE AFTALER RÅDETS AFGØRELSE 2014/181/FUSP af 10. marts 2014 om indgåelse af aftalen i form af brevveksling mellem Den Europæiske Union og Den Centralafrikanske Republik om status i Den Centralafrikanske Republik for Den Europæiske Unions militæroperation i Den Centralafrikanske Republik (EUFOR RCA) RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde, under henvisning til forslag fra Unionens højtstående repræsentant for udenrigsanliggender og sikkerhedspolitik, og ud fra følgende betragtninger: (1) — Rådet vedtog den 10. februar 2014 afgørelse 2014/73/FUSP ()), hvorefter status for EU-ledede enheder og deres personel i Den Europæiske Unions militæroperation i Den Centralafrikanske Republik (EUFOR RCA), herunder privilegier, immuniteter og yderligere garantier, der er nødvendige for gennemførelsen og den uhindrede afvikling af deres opgave, fastlægges i en aftale, der indgås i overensstemmelse med artikel 37 i traktaten om Den Europæiske Union (TEU) og efter proceduren i artikel 218 i traktaten om Den Europæiske Unions funktionsmåde (TFEU). (2) — Efter vedtagelsen af Rådets afgørelse den 10. februar 2014 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik i overensstemmelse med artikel 37 i TEU forhandlet en aftale i form af brevveksling mellem Unionen og Den Centralafrikanske Republik om status for (EUFOR RCA). (3) — Imedfør af artikel 5 i protokol nr. 22 om Danmarks stilling, der er knyttet som bilag til TEU og til TFEU, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark. (4) — Aftalen i form af brevveksling bør godkendes — VEDTAGET DENNE AFGØRELSE: Artikel 1 Aftalen i form af brevveksling mellem Den Europæiske Union og Den Centralafrikanske Republik om status i Den Centralafrikanske Republik for Den Europæiske Unions militæroperation i Den Centralafrikanske Republik (EUFOR RCA) godkendes herved på Unionens vegne. Teksten til aftalen i form af brevveksling er knyttet til denne afgørelse. ()) Rådets afgørelse 2014/73/FUSP om Den Europæiske Unions militæroperation i Den Centralafrikanske Republik (EUFOR RCA) (EUT L 40 af 11.2.2014, s. 59).